Fredensborg Ski- og Ballklubb

Fredensborg Ski- og Ballklubb (stiftet 1. april 1910) var et norsk idrettslag fra strøket Fredensborg i Oslo. Opprinnelig het klubben Ørn, men på grunn av forveksling med mer kjente Ørn, Horten ble navnet i 1915 forandret til Kristiania-Kameratene. Etter en sammenslutning i 1925 ble navnet igjen endret, denne gang til Fredensborg Ski- og Ballklubb. Klubben hadde avdelinger for bandy, fotball, håndball og skisport, men ble etter hvert en ren håndballklubb. I 1980 slo klubben seg sammen med håndballavdelingen i Ski Idrettslag og dannet fusjonen Fredensborg/Ski. I praksis innebar dette at klubben flyttet fra Oslo til Ski. Fusjonsklubben ble nedlagt i 1997.

Fredensborg SBK ble norske mestere i håndball for herrer innendørs fire ganger (i 1959, 1962, 1965 og 1966) og utendørs åtte ganger (i 1959, 1960, 1961, 1965, 1966, 1970, 1972 og 1974). Klubben ble seriemester tre ganger (i 1965/66, 1966/67 og 1974/75).
Kjente spillere var blant andre Inge Hansen og Jon Reinertsen.

Referanser

Kilder
Store norske leksikon – Fredensborg/Ski Håndballklubb
Store norske leksikon – håndball norgesmestere
Store norske leksikon – håndball seriemestere

Se også
Fredensborg/Ski Håndballklubb

Kategori:Idrettslag etablert i 1910
Kategori:Tidligere bandyklubber i Norge
Kategori:Tidligere fotballag i Norge
Kategori:Tidligere håndballag i Norge
Kategori:Fredensborg (Oslo)
Kategori:Sport i bydel Grünerløkka
Kategori:Sport i Norge i 1910